HTECH บวกแรง 6% ลุ้นกำไรปีนี้โตเกิน 100% แตะ 132 ลบ. ธุรกิจชิ้นส่วน EV Car หนุนเด่น
HTECH บวกแรง 6% ลุ้นกำไรปีนี้โตเกิน 100% แตะ 132 ลบ. ธุรกิจชิ้นส่วน EV Car หนุนเด่น แนะซื้อเป้า 8.70 บาท
HTECH บวกแรง 6% ลุ้นกำไรปีนี้โตเกิน 100% แตะ 132 ลบ. ธุรกิจชิ้นส่วน EV Car หนุนเด่น แนะซื้อเป้า 8.70 บาท
14 ก.ย. 2564

ผู้สื่อข่าวรายงานว่า วันนี้(14ก.ย.2564) ราคาหุ้นบริษัท แฮลเซี่ยน เทคโนโลยี่ จำกัด (มหาชน)  หรือ HTECH  ณ เวลา 11.17 น. อยู่ที่ระดับ 6.60 บาท บวก 0.35 บาท หรือ 5.60% ด้วยมูลค่าซื้อขาย 54.97 ล้านบาท

บล.เคทีบีเอสที ระบุในบทวิเคราะห์ว่า HTECH: แนะนำ “ซื้อ” ราคาเป้าหมาย 8.70 บาท จาก 1) ผลการดำเนินงานTurnaround จากการฟื้นตัวของอุตสาหกรรมชิ้นส่วน electronics หลังจากปี 2562-2563 และยังอยู่ ในช่วงขาขึ้นตั้งแต่ปี 2564 เป็นต้นไป
 2) อุตสาหกรรมชิ้นส่วนฮาร์ดดิสก์ไดรฟ์ (HDD) มีแนวโน้มเติบโตได้ดีและมีความต้องการเพิ่มขึ้นจากธุรกิจ cloud Computing service และ 3) ความต้องการชิ้นส่วนจาก ยานยนต์กลับมาเติบโตดี โดยเฉพาะ EV Car ที่เติบโตอย่างรวดเร็ว
โดยประมาณการกำไรสุทธิปี 2564 อยู่ที่ 132 ล้านบาท (+103% เทียบช่วงเดียวกันของปีก่อน) และปี 2565  อยู่ที่ 145 ล้านบาท (+10% เทียบช่วงเดียวกันของปีก่อน) จาก 1) รายได้เพิ่มขึ้น +12% +10% เทียบช่วงเดียวกันของปีก่อน 2) GPM ปรับตัวดีขึ้นเป็น 38.5% จากปี 2563 ที่ 33.2% จากการปิดโรงงานที่ฟิลิปปินส์, 3) รวมรายได้ MDP ในประเทศสหรัฐอเมริกาเข้ามาตั้งแต่ไตรมาส 4/2563 และ 4) SG&amp;A/Sales ลดลงมาอยู่ที่ 22.5% จาก 23.3% ของปี 2020
ด้านราคาหุ้น outperform SET +102% ใน 6 เดือนจากกำไรที่ turnaround ในช่วง 1-21 แต่ underperform SET -13% ในช่วง 1 เดือนที่ผ่านมา สอดคล้องกับราคาหุ้นกลุ่ม electronic จากค่าเงินบาทเริ่มแข็งค่า โดยแนะนำ “ซื้อ” ปัจจุบัน HTECH เทรดอยู่ที่ 2022E PER 13.0 เท่า ต่ำกว่าค่าเฉลี่ยในช่วงปี 2017 PER ที่ 18 เท่า